Il-Kummissjoni tal-Migranti, il-Jesuit Refugee Service Malta u l-Kummissjoni tal-Ġustizzja u l-Paċi ħeġġu lill-Awtoritajiet biex iwaqqgħu l-akkużi ta' terroriżmu kontra t-tlett żgħażagħ fil-każ tal-El Hiblu. L-Arċisqof Charles Scicluna ingħaqad magħhom, b'appell personali biex l-awtoritajiet iwaqqgħu dawn l-akkużi kontra ż-żgħażagħ li nsistew li ma jittiħdux lura l-Libja. As we start Holy Week during this difficult time of the COVID-19 Pandemic, I join a number of NGOs & the Church's Migrants Commission, JRS, Justice & Peace Commission in an appeal to the MT Authorities to drop terrorism charges against the El Hiblu teens. https://t.co/7u3nthQWyT pic.twitter.com/8eR326QRSA — Bishop CJ Scicluna (@BishopScicluna) March 27, 2021 L-istqarrija tgħid kif jekk jinstabu ħatja, it-tliet żgħażagħ jistgħu jiffaċċjaw il-ħabs għal għomorhom u kif dan jieħu l-azzjonijiet iddisprati tagħhom barra mill-kuntest drammatiku li fih seħħew. F'età ta' 15, 16 u 19-il sena, meta seħħ il-każ, it-tliet żgħażagħ kienu parti minn 100 persuna li kienu salvati minn fuq l-vapur El Hiblu 1 fis-26 ta' Marzu tal-2019. L-operazzjoni ta' salvataġġ kienet ikkoordinata minn operazzjoni navali tal-Unjoni Ewropea li ordnat lill-vapur jieħu l-persuni salvati lura l-Libja. Dan wassal lill-migranti biex jipprotestaw il-wasla tagħhom lejn il-Libja u eventwalment, il-vapur tħalla jidħol Malta – sentejn wara, fit-28 ta' Marzu tal-2019. Meta niżlu Malta, it-tliet żgħażagħ li servew bħala tradutturi għall-ekwipaġġ kienu akkużati b'terroriżmu u ħtif tal-bastiment. Fl-2019 "Kieku morna lura, kienu jittorturawna; lin-nisa jistuprawhom" Il-Kummissjoni tal-Migranti, il-Jesuit Refugee Service Malta u l-Kummissjoni tal-Ġustizzja u l-Paċi jemmnu li hi rappreżentazzjoni falza tal-ġustizzja, li persuni li qed jirreżistu r-ritorn lejn pajjiż fejn hemm riskju reali li jkunu maqfula f'kundizzjonijiet ta' theddida għall-ħajja, jgħaddu minn prosekuzzjoni. Jinsistu kif fil-Libja, kullħadd jaf li kieku jmorru l-ħabs, ma jingħatawx aċċess għal kura medika u abli jkunu msawwta, stuprati, jgħaddu minn estorsjoni u abbużi serji oħra kontra d-drittijiet tal-bniedem. Diċembru li għadda El Hiblu 1: Appell biex jitwaqqgħu l-akkużi ta' ħtif tal-bastiment kontra t-3 żgħażagħ Jgħidu kif kullħadd responsabbli jekk ma jitkellimx fuq inġustizzja, u kif fit-tieni anniversarju ta' meta waslu f'Malta, ifakkru lill-Gvern fuq l-avviż tal-Kummissarju għad-Drittijiet tal-Bniedem tan-Nazzjonijiet Magħquda biex jikkunsidra l-akkużi. .td_uid_3_605f6eb7d07c7_rand.td-a-rec-img{text-align:left}.td_uid_3_605f6eb7d07c7_rand.td-a-rec-img img{margin:0 auto 0 0}